దీక్షా దాగర్

దీక్షా దాగర్ (జననం 14 డిసెంబర్ 2000) ఒక భారతీయ ప్రొఫెషనల్ గోల్ఫ్ క్రీడాకారిణి, ఆమెకు  వినికిడి లోపం కూడా ఉంది. దీక్షా దాగర్ 2017 సమ్మర్ డెఫ్లింపిక్స్ లో భారతదేశానికి ప్రాతినిధ్యం వహించింది, మహిళల వ్యక్తిగత గోల్ఫ్ ఈవెంట్ లో పాల్గొని రజత పతకం సాధించారు. దీక్షా 2018 ఆసియా క్రీడలలో భారతదేశానికి ప్రాతినిధ్యం వహించడానికి అర్హత సాధించింది. 2019 లో, ఆమె అదితి అశోక్ తరువాత  యూరోపియన్ టూర్లో గెలిచిన రెండవ భారతీయ మహిళా గోల్ఫ్ క్రీడాకారిణిగా నిలిచింది, 18 సంవత్సరాల వయస్సులో ఈ ఘనత సాధించిన అతి పిన్న వయస్కురాలైన భారతీయ మహిళగా నిలిచింది.

దక్షిణాఫ్రికా గోల్ఫర్ పౌలా రెటో ఆలస్యంగా వైదొలగడంతో 2020 సమ్మర్ ఒలింపిక్స్లో మహిళల వ్యక్తిగత ఈవెంట్లో పాల్గొనాలని 2021 జూలైలో ఆమెకు అంతర్జాతీయ గోల్ఫ్ సమాఖ్య నుండి  ఆహ్వానం అందింది. ఆమె చివరికి ఒలింపిక్స్, డెఫ్లింపిక్స్ రెండింటిలోనూ పోటీపడిన మొదటి గోల్ఫ్ క్రీడాకారిణిగా చరిత్రలో నిలిచింది.

 ప్రారంభ జీవితం 
2000 డిసెంబర్ 14న జన్మించిన దీక్షా ఆరేళ్ల వయసులోనే వినికిడి పరికరాలు ధరించడం ప్రారంభించింది. ఆమె తన ఏడవ ఏట నుండి, వినికిడి లోపం ఉన్న తన సోదరుడు యోగేష్ దాగర్ తో కలిసి గోల్ఫ్ ఆడటం ప్రారంభించింది. ఆమె తండ్రి కల్నల్ నరీందర్ డాగర్, మాజీ స్క్రాచ్ గోల్ఫ్ క్రీడాకారుడు, సైన్యంలో పనిచేశారు.

 అవార్డులు 

 ఆమెకు 2023 సంవత్సరానికి అర్జున అవార్డు లభించింది.

మూలాలు

వర్గం:జీవిస్తున్న ప్రజలు
వర్గం:2000 జననాలు
వర్గం:హర్యానా మహిళా క్రీడాకారులు
వర్గం:అర్జున అవార్డు గ్రహీతలు